Antti Paalanen

**Antti Jaakko Paalanen** (s. 1977 Alavus) on suomalainen harmonikansoittaja. Hän soittaa pääasiassa kolmirivistä harmonikkaa, sekä 1- ja 2-rivisiä harmonikkoja. Paalaselta on ilmestynyt neljä sooloalbumia: Äärelä (2016), Breathbox (2010), Meluta (2014) ja Rujo (2019). Suomen Musiikkikustantajat palkitsi Paalasen vuoden nykykansanmusiikin säveltäjänä Rujo-albumin teoksillaan 2019. Paalanen oli ehdolla Meluta-albumin teoksillaan vuoden 2015 Teosto-palkinnon sekä vuoden 2016 Pohjoismaiden neuvoston musiikkipalkinnon saajaksi. Paalanen on yksi vuoden 2026 UMK-kilpailun esiintyjistä kappaleellaan Takatukka. Antti on myös ollut Suomessa esiintymässä kouluissa.

Paalanen on vaikuttanut useissa suomalaisissa folk- ja kansanmusiikkiyhtyeissä kuten Kiharakolmio, Pauli Hanhiniemi ja Hehkumo, Trepaanit, Turkka ja Paalanen, Hyperborea ja Laitakaupungin orkesteri. Hän on konsertoinut eri yhtyeiden kanssa sekä soolona Suomen ohella Euroopassa, Kiinassa, Venäjällä, Japanissa ja Pohjois-Amerikassa. Sooloalbumien lisäksi Paalanen on julkaissut eri yhtyeiden kanssa lukuisia albumeita. Turkka ja Paalanen -duon albumi Halituli palkittiin Etno-Emma -palkinnolla vuonna 2007. Kiharakolmion albumi Jupilee valittiin vuoden 2016 kansanmusiikkilevyksi ja oli Emma-palkintoehdokkaana vuoden etnoalbumi -kategoriassa. Paalanen on työskennellyt myös teatterimuusikkona ja säveltäjänä Tampereen työväen teatterissa, Kansallisteatterissa, Seinäjoen kaupunginteatterissa ja Kokkolan kaupunginteatterissa. 

Antti Paalanen on kolminkertainen Suomen Pelimannimestaruuskilpailujen vähärivisten harmonikkojen yleisen sarjan voittaja Ikaalisissa vuosina 1994–1996. Hän aloitti harmonikan soiton vuonna 1986 Mestaripelimanni Airi Hautamäen oppilaana Alavudella. Vuonna 1997 Paalanen aloitti musiikin opinnot Sibelius-Akatemian kansanmusiikin osastolla, jossa hän opiskeli harmonikan soittoa muun muassa Markku Lepistön, Maria Kalaniemen ja Kimmo Pohjosen oppilaana. Paalanen valmistui musiikin tohtoriksi Sibelius-Akatemiasta vuonna 2015. Hänen taiteellinen tohtorintutkinto ”Palkeen kieli” käsitteli vaihtoäänisen harmonikan rytmiikkaa sävellystyössä. 

Paalanen on toiminut opetustehtävissä Taideyliopiston Sibelius-Akatemiassa kansanmusiikin aineryhmässä,  Keski-Pohjanmaan ammattikorkeakoulussa Centriassa ja Keski-Pohjanmaan konservatoriossa sekä Kaustinen Folk Music Festivalin taiteellisena tuottajana vuosina 2012–2014. Vuonna 2013 Paalaselle myönnettiin Valtion musiikkitoimikunnan 5-vuotinen taiteilija-apuraha vuosille 2014–2018. 

Paalanen osallistui vuonna 2026 Uuden Musiikin Kilpailuun kappaleella ”Takatukka”, joka sijoittui kilpailussa toiseksi.

## Sooloalbumit
*Antti Paalanen: *Äärelä* (2007). Seita Music (SEITACD-012)
*Antti Paalanen: *Breathbox* (2010). SibaRecords (SACD-1005)
*Antti Paalanen: *Meluta* (2014). Rockadillo Records (ZENCD2156), (2015) Westpark Music
*Antti Paalanen: *Rujo* (2019) Rockadillo Records (ZENCD2170)

## Yhtyealbumit
* Kiharakolmio: *K3* (2001). AINCD101.   
* Kiharakolmio: *Epiteetti* (2004). AINCD104. 
* Hyperborea: *Perinnearkku* (2004). LEMPI001.
* Turkka ja Paalanen: *Halituli* (2006). SEITACD-011.
* Hehkumo: *Muistoja Tulevaisuudesta* (2006). Universal Music.
* Hyperborea: *Semmosta* (2006). KICD95.
* Pauli Hanhiniemi ja Hehkumo: *Musiikkia elokuvasta Aukkoja tarinassa* (2008). Universal Music.
* Hyvät Hyssykät: *Kauniimpi* (2008). Kaiho Music (KAIHO-1).
* Trepaanit: *Trepanation* (2009). Ääniä Records (AANIA-11).
* Kiharakolmio: *Perso* (2009). Kaiho Music (KAIHO-2).
* Hehkumo: *Uusi kotimainen musikaali Anna Liisa* (2011). Näkytorni Oy (NTCD11002). 
* Laitakaupungin orkesteri: *Virta* (2013). Taideyliopiston Sibelius-Akatemia (SIBKACD141).
* Pauli Hanhiniemi: *Minä ja Hehkumo* (2014). Universal Music.
* Kiharakolmio: *Jupilee* (2016). Kaiho Music (KAIHO-3).
* Orffit feat. Laitakaupungin orkesteri: *Pääjalkaiset* (2017). Uhma Tuotanto (UHMA18).
* Veikko Kuivala ja Antti Paalanen, *Viinamäen Musiikkiopisto* (2018). Kansanmusiikki-instituutti KICD140.
* Laitakaupungin Orkesteri: *Hurraa* (2024). Rockadillo Records.

## Vierailevana muusikkona eri albumeilla sekä kokoelmalevyillä
* Various – Arctic Paradise 2016 (Contemporary Folk Music From Finland). Music Finland (ARTICCD 2016).
* The Confeccions of Thomas Quick soundtrack UK (2015).
* Paleface, Maan tapa (2012). Teoksessa Muista! Exogenic Music Group (EXOA55).
* Boom Shakalaka: Baltik Bass volume 2 (2012). Maasto records. 
* Musex: Come Hear. Finland 2011. 
* Fimic Arctic Paradise – Contemporary Folk Music From Finland 2011. 
* Boom Shakalaka: Baltik Bass volume 1 (2011). Maasto records. 
* Fimic Arctic Paradise – Contemporary Folk Music From Finland 2010. 
* Songlines Magazine (UK) – Arctic Paradise (2007) CD. 
* Fimic:  Arctic Paradise - Contemporary Folk Music From Finland 2007.

## Musiikkivideot
* Antti Paalanen: *Takatukka* (2026)
* Antti Paalanen: *Alavilla mailla*, Ulla Nisonen (2024)
* Antti Paalanen *SXSW online showcase "Genelec & Music Finland present: The Showcase Must Go On”* (2021) 
* Antti Paalanen: *Peltolive*, Kaustinen Folk Music Festival/ Virtuaalikaustinen (2021)
* Kiharakolmio 25v juhlakonsertti, Kaustinen Folk Music Festival/ Virtuaalikaustinen (2021)
* Antti Paalanen: *Hede & Emi, Live at Trans Musicales* (2021)
* Antti Paalanen: *Metsä-Live* (2020)
* Antti Paalanen: *Elä (Live in the Woods)* (2020)
* Antti Paalanen: *Taivas on sininen ja valkoinen (The Sky is Blue and White)* (2019)
* Antti Paalanen: *Hede&Emi (Pollination)* (2019)
* Kiharakolmio: *Isoo syntinen* (2017)
* Antti Paalanen: *Acc Rider* (2016)
* Antti Paalanen: *Meluta* (2014)
* Antti Paalanen: *Kraftsman* (2013)
* Antti Paalanen: *Breathe* (2010)

## Kirjalliset julkaisut
* Antti Paalanen: *Palkeen kieli – Vaihtoäänisen haitarin paljerytmiikka sävellystyössä*. 163 s. Taiteelliseen tohtorintutkintoon liittyvä kirjallinen työ. Sibelius-Akatemia 2015 

## Lähteet